V. K. Hietanen

Viljo Kalervo Hietanen (15. toukokuuta 1924 Kuolemajärvi – 3. tammikuuta 2012 Turku) oli suomalainen lehtikuvaaja.V. K. Hietanen, Helsingin Sanomat Muistot 6.1.2012

Hietanen aloitti lehtikuvaajan uransa 1950-luvulla turkulaisten Uusi Aura- ja Åbo Underrättelser-lehtien kuvaajana. Hän oli sitten Helsingin Sanomien Turun aluetoimituksen kuvaajana 1961–1989 kuvaten ajankohtaisia uutistapahtumia. Hietasen tunnetuin uutiskuva esitti Neuvostoliiton pääministeri Aleksei Kosyginia ja presidentti Urho Kekkosta kertomassa saamastaan kalansaaliista jäänmurtaja Tarmon kannella Hangon edustalla Kosyginin Tšekkoslovakian miehityksen jälkeen lokakuussa 1968 Suomeen tekemän yllätysvierailun aikana.Tapio Onnela : Lehtikuvaaja V. K. Hietasen kokoelma Journalistiseen kuva-arkistoon, Agricolan uutis- ja keskustelufoorumit 17.3.2017

Hietasen valokuvakokoelma lahjoitettiin vuonna 2017 Museoviraston Journalistiselle kuva-arkistolle JOKA:lle.  

 Kirjallisuutta 
 Juha Hietanen : Kameran takana V. K. Hietanen ; kuvat V. K. Hietanen. Juha Hietanen, Helsinki 2008 

 Lähteet 

 Aiheesta muualla 

 V. K. Hietasen näytekuvakokoelma joka.kuvakokoelmat.fi-palvelussa

Luokka:Suomalaiset valokuvaajat
Luokka:Vuonna 1924 syntyneet
Luokka:Vuonna 2012 kuolleet